Зангбор

«Зангбор» () зангвор:
 сози мусиқии ба даф, таблак ва ҷалтарани ҳиндӣ монанд, вале зангӯладор, ки ҳангоми навохтан зангӯлаҳояшро ҳам ба сабки наво ҷӯр ва ҳамоҳанг месохтанд;
 оҳанг, суруди базмиву ҳарбии аҳди Сосониён (224—651), ки ба ҳавои лаҳни «Зангбор» эҷод шуда, барои хурсандию болидарӯҳӣ навохта мешуд. Донишманди мусиқӣ Қутбуддини Шерозӣ дар як боби асари донишномавиаш «Дуррату-т-тоҷ ва ли ғуррати-д-даббоҷ» (дар илми мусиқӣ) баробари дигар авзону зарбҳои маъмули бостонӣ «Зангбор»-ро низ тавсиф намудааст;
 тарона, оҳанги қадимии мардуми Мовароуннаҳр, ки ба истиқболи фарорасии баҳор эҷод шуда, зарбу усулҳои фораму дилангез дорад.

 Эзоҳ 

 Адабиёт